b'\n_START_ARTICLE_\nOkuklje, Mljet\n_START_SECTION_\nGeografija\n_START_PARAGRAPH_\nOkuklje le\xc5\xbeijo v istoimenskem zalivu na severni obali otoka. Zaliv s pristanom za okoli\xc5\xa1ka naselja Maranovi\xc4\x87i in Korita, Korita je eden najbolj zavarovanih na otoku. Ob obali na koncu zaliva je \xc5\xa1irok pomol, pri katerem je globina morja do 3,5 metra. Sidri\xc5\xa1\xc4\x8de za plovila je tudi na sredini zaliva pri globini do 5 metrov. Vplutje v zaliv usmerjata dva svetilnika, ki stojita na dveh razli\xc4\x8dnih mestih in oba oddajata svetlobni signal: Z Bl 2s. Ob vplutju v zaliv je treba paziti na s tablami ozna\xc4\x8dene plitvine v ju\xc5\xbenem delu zaliva._NEWLINE_Kraj je danes z lokalno cesto povezan na glavno oto\xc4\x8dno cesto, ki povezuje Saplunaro preko Sobre z ostalimi naselji na otoku._NEWLINE_Pred izgradnjo asfaltne ceste je bilo mogo\xc4\x8de do naselja priti le pe\xc5\xa1, zato je nekajkrat tedensko v Okuklju pristajal trajekt na nekdanji liniji Sobra - Dubrovnik.\n_START_SECTION_\nGospodarstvo\n_START_PARAGRAPH_\nPrebivalci se ukvarjajo s turisti\xc4\x8dno dejavnostjo in ribolovm.'